
Előterjesztés
a Közgyűlés részére
Tisztelt Közgyűlés!

A Fővárosi Közgyűlés döntése alapján 2012. január 1-jétől a Budapesti Központi Szennyvíztisztító telepen keletkező szennyvíziszap átvételével, elszállításával és ártalmatlanításával/hasznosításával kapcsolatos feladatokat – a BKSZT projektre vonatkozó EU Bizottsági döntésben foglalt követelmények betartásával – a Fővárosi Településtisztasági és Környezetvédelmi Kft. (a továbbiakban: FTSzV Kft.) látja el közszolgáltatás keretében.
Az FTSzV Kft-vel megkötött közszolgáltatási szerződés 6. sz. melléklet II. 1. pontjában rögzítésre került, hogy a közszolgáltató szerződéses feladatát képezi  a 2019. 07. 31-ig terjedően a BKSZTT-n  keletkező iszap ártalmatlanítására/hasznosítására vonatkozó hosszú távú terv elkészítése is, melynek kapcsán figyelembe kell venni a BKSZT projekt keretében a budapesti szennyvíziszapok hosszú távú kezelésére ártalmatlanítására, hasznosítására készülő megvalósíthatósági tanulmány megállapításait.
Mivel a BKSZT projekt keretében készülő megvalósíthatósági tanulmányt készítő konzorciummal a teljesítési határidő a 2013. május 15-i véghatáridő helyett 2013. október 31-i véghatáridőre hosszabbodott, így az FTSzV Kft. rajta kívül álló okok miatt nem tudja teljesíteni a számára a közszolgáltatási szerződésben 2013. június 30-ai határidővel meghatározott feladatot, a „BKSZTT-n keletkező iszap ártalmatlanítási/hasznosítási terve 2013. 07. 01. -  2019. 07. 31. között” című dokumentáció elkészítését és a Fővárosi Önkormányzat felé történő benyújtását.
Fentiek alapján javaslom, hogy az FTSzV Kft. részére előírt feladat határideje 2014. március 31-ei határidővel kerüljön rögzítésre, és ennek megfelelően történjen meg a közszolgáltatási szerződés módosítása.

Kérem a tisztelt Közgyűlést az előterjesztés megtárgyalására és az előterjesztésben foglaltak alapján hozza meg a következő határozatot:
Határozati javaslat

A Fővárosi Közgyűlés úgy dönt, hogy:

Jóváhagyja és megköti a Fővárosi Településtisztasági és Környezetvédelmi Kft-vel a Közszolgáltatási Szerződés 6. sz. módosítását és felkéri a főpolgármestert, hogy azt a 1. sz. melléklet szerinti tartalommal aláírja.
Határidő: döntést követő 30. nap
Felelős: Tarlós István főpolgármester
A közszolgáltatási szerződés módosításához egyszerű szavazattöbbség szükséges.
Budapest, 2013. május „   ”

